open-index/open-wikipedia-markdown huggingface dataset:
Schmiedturm (Speyer)

De Schmiedtuam (gschriwwe *Schmiedturm*) ischä Iwwablaibsl vunde ejemolisch Schdaddmauwa vun Schbaija zwischede Zeppelinschdrooß unnde Lindeschdrooß, wu unna Dengmolschudz schdeje dud. Haid ischde Tuam in Brivadbsidz un wead bewohnd. De Tuam hoddma uffgschdoggd unn ischn Deel vunnem Haus.

## Gleeni Gschischd
Ab 1278 hawwen die Birscha vunde Schdadd Schbaija die alisch Mauwa vaschdeagd unnde Tuam zsomme midd onnare Tiam um 1280 alsn Eggtuam gbaud. De Noame Schmiedtuam wead awwa easchmols im Joa 1611 eawehnd. De Noame kummd vunde Zunfd vunde Schmied, wu schun said 1327 als volli Zunfd gewwe hodd unn die ab 1611 donoi gediamd sinn. Zsomme midde onnare Tiam, wu do gebaud worre sinn, 
sinn die fa ia Zaid groß gwesd. Noch 300 Joa nochm Bau hodde englisch Raiseschrifdschdella Coryate driwwa gschriwwe „Es ist von starken Mauern umgeben mit Türmen, die so hoch wie unsere Kirchtürme sind, die höchsten Türme in einer Mauer, die ich auf meiner Reise sah.“ Im 19. Jaahunnad ischde Tuam, wie oannare Tiam vunde Schdaddmauwa a, wuen Gaade drumrum kabd hawn, donn in Brivadbsidz iwwagonge unn isch als Belwedea unn fa Gaadefeschd bnuzd worre.

## Websaide

## Bischa unn Gwelle
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
* Karl Rudolf Müller, Die Mauern der Freien Reichsstadt Speyer als Rahmen der Stadtgeschichte
* Speyer Winter 1970, Vierteljahresheft des Vekehrsvereins in Zusammenarbeit mit der Stadtverwaltung
* Karl Rudolf Müller, Die Reichsstadt Speyer um 1525
* Schmiedturm
* Turmnamen der Stadtmauer
Retscher (Speyer)

De **Redscha** (gschriwwe *Retscher*) ischä Ruin inde Schmaimara Aldschdadd, newede Draifaldischkaidskeäasch inde Nee vum Holzmaagd visawie vum Fischmaagd. Oandie Ruin kummdma iwwa die St. Veldgass unn iwwade Gaade vunde Draifaldischkaidskeäasch.

## Gleeni Gschischd
De Redscha ischde änzigschd iwwrischgbliwwene Reschd vunnem Brofoanbau in Schbaija ausm 13. Jahunnad (isch schun 1241 eaweend worre), wu de Schbaimara Schdaddbrond als Ruin iwwaschdone hodd. S'isch mol ä Padrizjahaus gwesd, wu nochm Eabauwa *Retschelinus* heese dud. Die Schbaimara Padrizjafamilije *Retschlin* hawwen do mol'n'Hof unn mearare Haisa kabd. Ma klaabd, daß die Ruin mol s'Haubdwohnhaus gwesd isch. De Bau hoddmol fia Schdoggweag kabd unn dodvu sinn noch die Mauware vun drai Schdegg do. Eahalde gbliewe sinn a noch Skulbdure onde Feschdare. Die Schdadd Schbaija hodd oam 27. Oktober 1495 de Redscha iwwanumme vum Dummkabidula Johann Kranich von Kirchheim, zsomme midsoim Bruda, em Heinrich, soina Kusine Praexedis unnem Matthias von Rammung alsde Bvollmeschdischde vun soim Schwaacha Albrecht V. Göler von Ravensburg. Inde Joa vun 1628 bis 1648 hodd die Luddagmoind de Redschaf als Bedsaal bnudzd. Nochm Pelsische Eawfolschegriesch hoddma donn newede Ruin vum Redscha die die Draifaldischkaidskeäasch hiegschdelld. 

## Websaide
* 

## Bischa unn Gwelle
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
* Handbuch der dtsch. Kunstdenkmäler (DEHIO) Rhld.-Pf. Saarland, 2. Aufl. 1984, S. 988
* Remling, F. X., Speyer, Der Retscher zu Speyer, urkundlich erläutert, Speyer 1858, A. Wappler Verlag

## Vawais
Palmenhase

Da **Palmehås** (odder *Palmhås*) legt in da regionale Dradizion de Kinner am Palmesunndåg odder aa am Griedunnerschdåg e Ei, selde aa zwee, wu meischdens braun gfärbt is, es Palmeei (odder Palmei). Des is e hadd gekochdes Hihnerei, wu mid Zwiwwelschale gfärbd is. Aa des Ei heeßt ma Palmehässche. Di Kinner baue als demm Has e Neschd. Sellen Brauch gibts im nerdlische Ourewald, im Hessische Ried, in Rheihesse un in da Region vun Full. Frieher hot-s des aa in annare Gejende wie in da Palz un im Saalånd gewwe.
Jakobsbrunnen (Speyer)

De **Jakobsbrunne** (gschriwwe *Jakobsbrunnen*) isch'n Brunne inde Egg vunde Hellagass unde Heyderaischschdrooß in Schbaija, wu unna Denkmolschudz schdeje dud. 

## Gleeni Gschischd
Nochm Schbaimara Uakundebuch lischde Uasbrung vum Brunne im Joa 1319 unn hodd said soina Eanaijarung im Joa 1929 ä oigmaißldes Reliefbild „Jakobs Traum von der Himmelsleiter“ vum Bildhauwa Ludwing Kern krischd. Awwa weesche Vawaalosung unn Vaschmudzung hodds Schbaimara Schdaddbauoamd nua 25 Joa schbeda ä Schdääpladd uffe Brunne gmachd unde Brunne isch abgschdelld worre. Im Joa 1962 ischde Brunne donn widda in Bedriewb genumme worre unn hoddä naijes Brunneroa vum Schmied August Merckel vabassd krischd.

## Websaide
* 

## Bischa unn Gwelle
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
* Speyer: - Heydenreichstraße / Ecke Hellergasse, - Jakobsbrunnen (Sandsteinrelief)
* Speyer - eine bedeutende Pilgerstadt
* Speyer Herbst 1986
Sonnenbrücke (Speyer)

Die **Sunnebrigg** (gschriwwe *Sonnenbrücke*) isch die änzigschd iwwrischgbliwwene middlaldalsiche Brigg iwwade Woochbach inde Schbaiamara Aldschdadd, wu unna Denkmolschudz schdeje dud. Uffde Brigg hoddsä Niggolausfigua aus Broase vum Kinschdla Wolf Spitzer, wu droa erinnare dud, dasse mol Niggolausbrigg keese hodd. Im Oschde vunde Brigg hodds noch ä oagmauwadi Sidzbonkg'g ausde barogge Zaid. Im weschdlische Deel ischse im 19. Jaahunnad midd Medalschdeeb vabraidad worre.

## Glääni Gschischd
Im Joa 1242 isch die Brigg schun als Niggolausbrigg (gschriwwe „Nikolausbrücke“) eawehnd worre. Die Brigg isch domols nochm middlaldalsiche Niggolausveadl - haid fiad die Brigg inde Hasepuhl - b'nond worre, vunwuma vunde Niggolausgass aus iwwade Woochbach nuff zum Dumm g'kend hodd. De haidisch Noame kummd vamudlisch aus 16. Jaahunnad, weeschede Heabeasch “Zur Sonne”, wus said uugfea 1574 s'doad kabd hodd. Beim Schbaimara Schdaddbrond vun 1689 isch die Brigg a bschedischd, awwa widda rebariad worre. A haid bschded die Brigg noch aus godische große Schdääblegg unn schbond sisch in zwee Beesche iwwade Bach. Awwa nochm Brond hoddma die Brigg a midd Baggschdää eanaijad.

Do, wu said 1930 s'Krischadeng'gmol, die Oandiggehall schdeje dud, hodds im 12. Jaahunnad inde die Niggolauskabell kabd, wahschoinlisch wailde Niggolaus als de Schudzpatron vunde Seelaid, Flussschiffa, Hondelschiffa unde Schiffsbauwa gelde dud. Die Kabell isch beim Schdaddbrond zaschdead worre unn 1825 endgildisch abgbroche worre. Die Zinfd vundenne Brufsschdänd sinn domols indem Veadl gwesd. Do, wuma haid vunde Oandiggehall iwwa ä Drebb nunna iwwa die Niggolausgass zude Sunnebrigg geje dud, hodd frija a mol owwe onde Drebb de Niggolausduam gschdonne.

## Websaide
* 

## Bischa unn Gwelle
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
* Die Sonnenbrücke
* Ein mittelalterlicher Spaziergang
* Nikolaus hinterließ auch in Speyer Spuren
Schwetzinger Hardt

Die **Schwetzinger Hardt** is de Dääl vum Hardtwald, wo im Rhoi-Neggar-Krais unnd dodemid in de Kurpalz lieje dudd. Insgsomd isses Waldgebied edwa 3162 Heggdar groß. Õõdääl om Waldgebied hawwe Schwetzinge, Hoggene, Ofdersche, Railinge, Sondhause unn Walldoaf. Äägedääld is de Wald in en Bannwald, en Schonwald unn en Erholungswald, wobai mer im Bannwald kään Holz schlage därf. Die Schwetzinger Hardt is zudemm aa es greeschde Waldschutzgebiet in Baden-Württemberg.

## Weblings
Said vum Londratsomd zur Schwetzinger Hardt
Better Call Saul

**Better Call Saul** (Iwwersedzung vum Englische ins Pälzische:*Ruf liwwa de Saul õõ*) is ä us-omerikonischi Ferrnsehserje vum Kaawlsender AMC. "Better call Saul" vazähld die Vorgschischd zu de onnere Ferrnsehserje Breaking Bad.

## Hondlung
Die Haabdperson is de Jimmy McGill, en erfolglose Õõwald im naimexikånische Albuquerque, weller vasuchd om Rond vun de Legalidäd zu schaffe, um zum Erfolg zu kumme. Unnerschdidzung kriegd er maischdens vun soinere Fraindin Kim Wexler, welle in ennere grooße Ååwaldskanzlai schaffe dudd, wo aa soim Bruda gheere dudd unn ä grooßi Konkurrenz darschdelle dudd. Hilf kriegd er aa noch vum Mike Ehrmantraut, en ehemolische korrubde Bolizischd vun Philadelphia.
Wormser Warte

Uff schbaijmarisch d**'Waardtuam** (gschriwwe *Wartturm*), uff hochdaidsch die Woamsa Waard (gschriwwe *Wormser Warte* odda *Wormser Warth*) isch änna vunde Tiam vum Schbaimara Londwea inde Woamsa Londschdrooß 265, wus noch hodd unn wu als Deng'gmol gschidzd isch. Haid hodd de Badisch-Pelsisch Fasnachdsvaroi s'vunnde Schdadd gpachd. Om Oigong hodds ä Inschrifdedaafl, wu gschriwwe schded „Anno Dni MCCCCLI ist dise Wart gemach zu der Zit warent Burgermeister Conrad Wisshar un Claus Rinckeberg Buwermweister Iordan und Hans Kunc“. Inde G'baide hodds a s'kuapelsische Fasnachdsmuseum

## Gleeni Gschischd

Im 15. Jahunnad hoddma in Schbaija ä voag'laachadi Schdaddb'feschdischung, s'Schbaimara Londwea midd seggs Tiam uffgschdeld. Zueaschd sinnse aus Holz unn donn schbeda aus Schdää bgaud worre. De Waardtuam isch 1451 gbaud worre unn hodd do oam neadligschde Pungd die Schdrooß noch Schbaija bessa gschidzd. Die Seldna, wu do Dinschd kabd hawwen, hawwen die Egga un Heade bewachd unn henn a s'Oarigge vun faindlische Druppe frija seje unn die Schadd waane kenne. De Waardtuam isch om End vum Zwedde Weldgriesch 1945 vunna Ponsagranad worre unn ausgebrond. die Ruin wea donn faschd abgrisse worre, awwa inde Joa 1971 bis 1973 hoddmaß donn widda uffgbaud. 

## Websaide
* Herzlich Willkommen auf www.warttuerme.de
* Museum in historischen Mauern
* Wartturm oder Wormser Warte in der Wormser Landstraße

## Gwelle
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
* Karl Rudolf Müller, Die Reichsstadt Speyer um 1525
* Im Jahr 1296 hat man das Unwesen der Fastnacht etwas zeitig angefangen...
Washington, D.C.

**Washington, D.C.** is die Haabdschdadt vun de Verainischde Schdaade vun Ameriga. Die Schdadt Washington is said mehr als hunnerd Johr deggungsglaisch mim *District of Columbia (D.C.)*. Geleje is Washington, D.C. im Oschde vun de USA in de Näh vum Adlondig, zwische de Schdaade Maryland unn Virginia om Fluss Potomac. Washington, D.C. hot 689.545 Oiwuhner (2020). Die Schdadt Washington is nochem George Washington benonnd, em erschde Präsidend vun de USA.

## Äänzlnoowääs
Nigeria

**Nigeria** is en Schdaad im Weschde vun Afrika. Midd uugfäa 175 Milljone Oiwuhner is Nigeria aa de bevelgarungsraischsd Schdaad uff dem Kondinend unn uff de gonze Weld de sibbdgreeschd vun de Bevelgarung. Nigeria is vor allem bekonnd weeje soine Eelkwällä unn de Krieg mit de Boko-Haram-Rebelle.

## Geographie
Nigeria is im Weschde vun Afrika geleje, nerdlisch vum Adlondig. Es Lond hot ä Fläsch vun 923.768 km² unn dudd on de Benin im Weschde grenze, on de Niger im Norde, on Tschad im Nordoschde unn onn Kamerun im Oschde. De häggschde Bärsch vun Nigeria is de Chappal Waddi mid 2419 m.
Judenhof Speyer

De **Juddehof** (gschriwwe: Judenhof) isch im Middlalda s'Jiddische Veadl in Schbaija gwesd, midd änna Männa- unn Frauwesinagog unnde eldschd iwwrischgbliewene Mikwe, äm riduelle Tauchbad vunde Judde. Haid ischde Juddehof n'Deel vum Museum SchPIRA, wuma die Oschd- unn Weschdwoand vunde Männasinagog, die Oschdwoand vunde Frauwesinagog unde unnairdische Deel vunde Mikwe unn Auschdellungsschdigg oagugge konn.

## Glääni Gschischd
De Bischof Rüdiger Hutzmann hodd 1084 jidische Flischdling aus Määnz uffgnumme unn dodmid die jidisch Gmoind in Schbaija g'grind. Ea hoddse donn unna soin Schudz gnumme unnen bsondare Reschd gewwe. Die Männasinagog hoddma gesche 1120 gbaud unn die Frauwesinagog ä bissl schbeda dzugfieschd. A die Mikwe isch do schun gbaud worre. S'isch domidd s'eldschd jiddisch Ridualbad neadlisch vunde Alwe. Middm Juddehof hodd Schbaij im Middlalda fa uugfea 400 Joa änni vunde gregschde Juddegmoinde neadlisch vunde Alwe kabd. Im 11. Jaahunnad sinn Judde vun Idalije unn Fronkgraisch als Kauflaid unn Bong'gjes in die Schdadd kumme. Bis ins 13. Jaahunnad sinn G'lehrde vunn iwwaraal vunde Weld oande Rhoi kumme, um baide „Weisen von Speyer“ zu lerne. Im 14. Jaahunnad hodd donn s'zumaischd friedlisch midd'nonna vun Chrischde unn Judde uffkead unn die jiddisch Gmoind isch vaschwunne. Im Joa 1529 hodd die Schdadd vunde jiddische Gbaide die Sinagog als Zaighaus unn de Mikwe als schdeddisches Waffelacha bnuzd worre unn deswesche isches a easchdmol nedd vafalle. Awwa 
middm Schbaimara Schdaddbrond vun 1689 isch a die ejemlisch Sinagog zuna Ruin worre.

### En koaze Iwabligg
* 1084:	Oasiedlung vunde Judde in Schbaija siedweschdlsich vum Schbaimara Dumm
* 1096: Juddevafolschung weschm Easchde Kraizzuch
* 1100: Widdauffbau vunde Sinagog
* 1104: Waih vunde Sinagog
* 1120: Mikwe wead bgaud
* Um 1250: Umbau vunde Sinagog (godischa Schdiel) unn Eawaidarung umän Frauwebeedraum
* 1349: Peschdbrogrom unn Vadraiwung vunde Judde
* 1352: Wiedaoasiedlung
* 16. Jh.: Ufflesung vunde jidisch Gmoind, de Juddehof wead schdeddisch (Zaighaus unn Waffelacha)
* 1999-2001: Ausgrawunge
* 2010: Eaeffnung vum Museum SchPIRA
* 2012: SchUM-Schdedd (Schbaija, Woams, Määnz) b'werwen sich umän Weldkulduaeawe-Tidl

## Weblings

## Bischa unn Gwelle
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
* Jüdisches Erbe uff Speyer.de
* Jüdisches Speyer im Mittelalter
* Landeskunde online: Judenhof in Speyer
* Judenhof Museum SchPIRA, Synagoge und Mikwe
* Judenhof mit Museum SchPIRA und Judenbad Speyer
* The Gathering Storm, Jewish Life in Germany and Eastern Europe in the 1930s

## Vawais
Prä-Astronautik

Unner dem Begriff **Prä-Aschdronaudig** dudd mer die Vorschdellung vaschdehe, dass die Erd vun Außerärdische bsuchd worre is, wu Oifluss uff die Endwigglung vun de menschlische Zivilisadsion genumme hawwe. Prä-Aschdronaudig werd als Psoidowisseschafd oigordned. Die Theorie raische vun de Erschaffung vun de Menschhaid bis hie zu de Aschaffung vun menschlische Hochkuldure in de Vagongehaid dorsch Außerärdische. En Vadreda vun prä-aschronaudische Idee is de Schwaiza Buchaudor Erich von Däniken. 

## Baischbiel fer Theorie
### Gliehbärne vun Dendera

Im Hathortembl in Dendera in Ägypte hot mer gliehbärnähnlische Darschdellunge gfunne. Die Oohänga vun de Prä-Aschdronaudig hawwe dodraus geschlosse, dass die Ägypda schun Gliehbärne besitzt hawwe misse. Die Teschnologie hädde die Außerärdische gebrochd. Die Hieroglyphe in de Näh redde awwa ä onneri Schbrooch: So lässd sisch saache, dass es sisch um Kuldgejeschdänd hondeld, welle die uffgehende Sunn symbolisiere. Aus denne Darschdellunge lässd sisch aa kää rischdische Gliehbärn nochbaue.
### Grabpladd vun Palenque

Von Däniken dudd behaubde, dass ä in de Maya-Schdadt Palenque gfunnene Grabpladd de Godd Kukultan darschdelle dudd, wo midd em Raumschiff devuufliege dudd. Wisseschafdla saache awwa, dass der Kerl Käänisch Pakal darschdelle dudd, wu in die Unnerweld reise dudd. Des konnd mer unner annerem onhond vun de Inschrifde om Grab herausfinne.

## Kwällä
*https://web.archive.org/web/20160131191015/http://www.gwup.org/inhalte/91-themen/prae-astronautik/69-praeastronautik
*https://web.archive.org/web/20160305050711/http://goldenesbrett.guru/2014/praastronautik/
Pelsin

**Pelsin** is en Ordsdääl vun de Honseschdadt Anklam in Vorpomman, hot 314 Oiwuhner unn ä Fläsch vun 14,92 km².

## Geographie
Pelsin dudd zwää Killomeda siedlisch vun de Anklama Inneschdadt lieje.

## Gschischd
Pelsin is vun Slawe gegrinded worre unn is said 1254 als "Palleszin" awähnd, was vum slawische abgelaided "Schleichbach" hääße dudd. Om 1. Januar 2010 is Pelsin zomme midd soim Schdadtdääl Stratense in Anklam oigemäänded worre.

## Sehenswirdischkaide
In Pelsin gebbds ä evongelischi Kärsch ausm 15. Johrhunnerd.
Aufstand der Herero und Nama

De *Uffschdong vunde Herero und Nama*' ischn Griesch inde Konolie vunde Drubbe vum Daidsche Kaisaraisch unde Velga vunde Herero unn Nama in Daidsch-Siedweschdafriga (em haidische Namibia) inde Joa 1904 bis 1908 gwesd. Inde Folsch ischde Griesch innen Velgamoad duasch die domolisch daidsch Kolonialmachd gmind, unn wu haid als de easch Velgamoad vum 20. Jaahunnad gild.

## Haidischi Posizionje
De Ganozid isch duasch die Vaoinde Nazione midde vun 1948 bschlossene Konwenzion iwwa die Vahiedung unn Bschdrofung vum Velgamoad als *Völkermord* oeakonnd. Die Daitschlond bschraided awwa, dasses sisch dobai ummen Velgamoad kondld hodd unn lehnd Foadarunge faen Schadeeasadz ab.

Oam 10. Juli 2015 hodds daidsche Ausweadische Oamd awwa die Gschenis zum easchdemol a als Velgamoad bzaischned.

## Bischa
* Rachel Anderson: *Redressing Colonial Genocide Under International Law: The Hereros' Cause of Action Against Germany*. In: 93 California Law Review 1155, 2005 (online).

## Websaide

* „Der Krieg gegen die Herero 1904–1907“
* Der Herero-Aufstand 1904 – Aus der Sicht des Soldaten und Kolonialschriftstellers Paul Leutwein
* ''Der Nama-Aufstand 1904''
* ''Namibia – Deutschland: eine geteilte Geschichte. Widerstand, Gewalt, Erinnerung''

## Vawais
Pfälzischer Bauernkrieg

De **pälzisch Baurekriech** isch Dääl vum allgmääne daitsche Baurekriech am Mittel- un Owerrhai gwest. De Ufstand im pälzische Kurfirschtetum un sainer Umgewung hot vun April bis Juni 1525 stattgfunne.

## Gschicht
De Aafang vum daitsche Baurekriech in de linksrhainische Palz werd durch d Bildung vum Nußdorfer Haufe bai Landach am 23. April 1525 markiert. D Pälzer hän e baar Kleschter (dodrunner d Johanniter-Komturei Heimbach bai Zääskem un s Auguschtinerkloschter Herdt) in de Gechend un Schlesser ausgraabt, bevor sie am 6. Mai d Stadt Naistadt ohne Kampf aignumme hän. D Programm vun de Baurehaufe hot d Zwelf Artikel als Grundlach ghat. E zwätte Haufe hot sich bai Bockenem bildet ghat. De pälzisch Kurferscht Ludwig V. het sich zu Verhandlunge mit em Geilweiler un em Bockener Haufe zwunge gsehn, wo am 10. Mai in Forscht aagfange hän. D Klache hätte auf eme Landdach solle verhannelt were. Als annere Ferschte in Wertteberch un im Elsass d Aufstänn niedergschlache hän, isch de Kurfgerscht schließlich ab em 23. Mai militärisch geche d Baurehaufe vorgange mit de Unnerstitznug durch Druppe vum Trierer Erzbischof. In dr Schlacht bei Peddersche sin di pälzische Baurehaufe am 23./24. Juni schließlich endgiltich gschlache worre. 8000 Buure solle dodebai de Dood gfunne hawe.

## Literatur
* Horst Buzello u.&nbsp;a. (Hrsg.): *Der deutsche Bauernkrieg*. Schöningh, Paderborn u. a. 1984, ISBN 3-506-99350-X, (*Uni-Taschenbücher - Geschichte* 1275), S. 90ff.

## Qwelle
Filzfabrik Melchior Hess (Speyer)

Die **Filzfabrigg Melchior Hess** ischä ejemoloschi Fabrigg in Schbaija inde St.-German-Schdrooß, wu unna Denkmolschudz schdeje dud. Unnam Denkmolschudz schdejen s'Pfeadnahaus, de Oigang, s'Juchendschdielhaus unn s'große Baggschdääg'baide. Haid sinn do Lofd-Wohnunge, Gwerwb unn Azdpraxene drin unn s'Iwwablaibsl vum Hofschlessl hinna de ejemolische Haise, wu die Aawaida vunde Fabrigg gwohnd hawen.

## Glääni Gschisch
De Biggsemachameeschda Melchior Hess hodd die Filzfabrigg 1849 g'grind kabd. Domols hodda inde Salzgass Jagdwaffe unn Schrodflinde gmachd. Im Joa 1897 ischs Unnanehme donn n die St.-German-Schdrooß umg'zoche unn hodd oagfonge sisch uff Gewehabfrobfe aus Filz unn Pappe zu schbedzialisiere. Donn hodda awwa a fa Glasmilchflasche, Nehgarn, Piroteschnigg, Faijaweag unn onnares die Brobfe heagschdelld. Im Joa 1904 isch donn ä grosses Gebaide fa die Brodugzion unn 1912 noch ä Lachahause mid änna Juchndschdiel-Fassad dzu kumme. S'Gschefd isch so gud gonge, dass sisch die drai Sehn drai Ville inde Sankt Markus Schdrooß gbaud hawen, wu haid a unna Denkmolschudz schdejen.

Nochm Zwedde Weldgriesch sinn die Maschine abgbaud unn noch Frongraisch gbrochd worre unn inde Villene sinn bis 1952 fronzesische Offizia unnagbrocht worre. Doann hoddma oagfonge de Filz a fa Brodugd fa die Demmung unn oannae g'werwblische Oawendunge zu va'awaide.

Gesche 1914 hawen inde Fabrigg 150 Laid gschafd awwa inde seschzischa unn sibzischa Joa hawen noch 65 Laid doad gschafd. Im Joa 1975 hodds doann gbrend unn dnoch ischs widda efacha uffgbaud worre. Don ischn Deel vunde Fabrigghalle als Oikaufszendrum gnuzd worre. Bis in die nainzischa Joa hodd sisch doann s'Geschefd schdaag va'ännad. Ma hodd vun Blei- uff Schdalschrodd umgschdelld unn dodmid a kä Gewehabfrobfe mea gbrauchd. Billischoabieda aus Asieje hawen doann die Maagd iwwanumme, werend s'glaischzaidisch aus vaschiedene Grind schwierisch worre isch noch gschaide Tiahoar als Rohschdoff zu krische. Die Fabrigg isch donn mid zuledschd 14 Bschefdischde im Joa 1996 gschlosse worre.

Easch 2006 isch donn de naije Bloan bschlosse worre unn ma hodd donn 2011 Lofd-Wohnunge, Gwerwb unn Azdpraxene donoi gbaud.

## Websaide
* 

## Bischa
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
Stechmücken

E **Poothammel** is e klaani Mick, die wo Blud saugd un e ganz hohe Summton machd. Im hochdaitsche haast des Viech *Stechmücke*.
Kanton Vallon-Pont-d'Arc

De **Kanton Vallon-Pont-d'Arc** is ä fronzesischi Vawaldungsäähaid im Arrondissement Largentière, im Département Ardèche unn in de Region Rhône-Alpes. Haubdord vum Kanton is Vallon-Pont-d'Arc unn grääschda Ord Ruoms.

Im Kanton wohne 8850 Lait (1. Jan. 2012) uff ennere Fläsch vun 248,8 km² unn is dodemid midd ennere Bevelgarungsdischd vun 36 Oiwuhner/km² sehr dinn bsiedeld. Die Bevelgarung hot awwa said 1999 schdarg zugenumme, domols hot de Kanton 7333 Oiwuhner ghabd unn ä Bevelgarungsdisch vun 25 Oiwuhner/km².

## Gemäände
*Balazuc
*Bessas
*Labastide-de-Virac
*Lagorce
*Orgnac-L'Aven
*Pradons
*Ruoms
*Salavas
*Sampzon
*Vagnas
*Vallon-Pont-D'Arc
Kanton Saint-Rémy-de-Provence

De **Kanton Saint-Rémy-de-Provence** is ä fronzesischi Vawaldungsäähaid im Arrondissement Arles, Département Bouches-du-Rhone in de Region Provence-Alpes-Côte d'Azur. Haubdord unn grääschda Ord is Saint-Rémy-de-Provence.

De Kanton hot 17.188 Oiwuhner (1.Jan. 2013) unn ä Fläsch vun 170,60 Km², dodemid ergebbd sisch ä Bevelgarungsdischd vun 101 Oiwuhner/km².

## Gemäände
*Les-Baux-de-Provence
*Maillane
*Maussane-les-Alpilles
*Paradou
*Saint-Rémy-de-Provence
Rimdidim

Da **Rimdidim** is en 498 m hocher Berg im Vordere Ourewald. Rimdidim heeßt im Ourewald rundrum un bezieht sisch uf di Aussischt.

## Da Name

Rimdidim is e tibisches Wort (Adverb) fä di nerdlische Helft vum Ourewald un heeßt rundrum. Als Haubdwort bezeischents en Ausischtspungd mi-mne weide Rundbligg.

Zum Name gibts e Gschischt: An Chrischdi Himmelfaad 1898, am 15. Mai, hod en Schdurm uf da Heh uf-are Flesch vun ugfähr seschzäh Morje di Bääm umgschmisse. Da Dammstädder Owwerberjamaischder Albrecht Ohly, wu aa Vorsidzender vum Ourewaldklub waa, hot sisch mim Ferschder Hechler de Schade ågeguggt. Der Ferschder hot gemäänd: „Vun do hot mer de schenschde Bligg rimdidim im Ourewald“. Inzwische is der Bligg nadirlisch widder zugewagse.

## Geographie

Da Gibfl liggt im Meßbacher Owwerwald. Meßbach ghert heit zur Gemeinde Fischbachdal (Låndkreis Dammstadt-Dibborg). En gräßerer Deil vun da Gibflfläsch ghert zur Gemaagung vun Fränggisch-Grumbach (Ourewaldkreis). Di Gemaagunge vun Stååne (Fischbachdal) un Winderkaschde (Linnefels, Kreis Bergstrooß) gehne bis in di Neh vum Gibfl. Am Hang vum Rimdidim, än Kilomeder sideschdlisch vum Gibfl, liggt di Burg Rooreschdåå. Di Duajschgangsschdrooß vun Meßbach heeßt Rimdidimschdrooß.

## Geologie

Da Rimdidim ghert zum Krischdalline (Vordere) Ourewald un zur geologische Oiheit vun de Neikercher Flasergranitoide. Da Rimdidim bschdeht aus Granidischem Gschdein mid länglische (Fachbegriff: flaserische) Grischdalle. Uf em Gibfl sin Felse un am Westhang is e Felsemeer.

## Gschicht

Frieher hot der Berg de Name *Arnståå* ghatt. In ere Beschreiwung vun da Rooreschdååner Mark vun 1457 werd der Gibfl als Grenzpungd beschriwwe.

## S Nadurfreindehaus Rimdidim

Ugfähr 600 m nerdlisch vum Gibfl, uff-em Saddl zum 416 m hoche Hahlkopp, ligt s Haus Rimdidim. 1925 bis 1927 hawwe di Nadurfreinde Dammstadt un Owwer-Ramschd dort e Haus gebaud, s *Ourewaldhaus*. Di Nazis hawwe 1936 de Nadurfreindeveroi uffgeleeßt un s Ourewaldhaus bschlagnahmd. Ans Haus hawwe se en Turm un zwee Gebaidefliggl dråågebaud. Di „Nazionalsozialischdische Volgswohlfaat“ (NSV) hot di Gebaide als Iwungslaarer fä di Buwe benitzt. 1948 isch-s Ourewaldhaus an di Nadurfreinde zuriggkumme. Ab jetzat hot ma *s Rimdidim* dezu gsaat. Weil ma allää fäs Nadurfreindehaus ned so e riese Gebaide gebraacht hot, hot di Aaweiderwohlfaat ab 1949 in de naiare Fliggl e Kinnerhääm oirgrischt. 1969 isch-s Rimdidim ganz an di Aaweiderwohlfaat verkaaft worre. E paamool hot-s de Bsidzer gewechselt. Zum Schluß waa-s e religieses Seminaazendrum vu-mne Pagischdaner. Im Abrill 2001 isch-s Rimdidim abgebrennt. Seidem isch-s e Ruin.

## Quelle

### Im Netz
* Gemeinde Fischbachdal: Bergkuppe Rimdidim
* Familje Schröbel: Fischbachdal: *[https://web.archive.org/web/20150506040720/http://www.fischbachtal-odw.de/rimdidim.html Das Rimdidim – vom Naturfreundehaus zur Ruine]*

### Änzlnochweis
Ortsnamen im Kreis Bergstraße

## Sidhessisch / Kurpälzisch – Deitsch

Di Tabell kann aa noch de deitsche Name sordiert werre.

* Kreis Bergstrooß (Hesse)

## Redensaade
* Zotzebocher Fiiß = grouße Fiiß
Uzschbrisch:
* Glåshid iß e schäini Stadt, Glabboch iß de Bellsack, Winkel iß de Scheißkiwwel, Schlierboch leid de Deckel driwwer, Eilschboch leid denääwe, Elmoch gild kåån Kreizer Geld, Feerth hodd nix se lääwe, Rimboch iß lång, Zotzeboch horr-en Sprung *(Schlierboch)*
* In Branne wern se gefange, in Knoore geboore, in Braarewisse geschmisse, in Glåshitt fresse se all midd *(Balkhause)*

## Quelle
Uzschbrisch
* Südhessisches Wörterbuch: Lemma Glashütte
Ortsnamen im Landkreis Darmstadt-Dieburg

## Sidhessich – Deitsch

* Landkreis Dammstadt-Dibborg (Hesse)

## Verwendung vun de Ordsname

* Zibbe: „Isch gäihe uff de Zibbe“, „Uffem Zibbe“

## Sprisch

* Wer dorch Oustem (Großostheim) kimmt, oune dass es leit, dorch Ploume (Pflaumheim) ohne Streit, dorch Willschenumst (Wenigumstadt) oune geroppt, dorch Moschbach oune gezoppt, dorch Roare oune geschlage, der kann vun Glick sage. (Alder Spruch aus Moschbach)

* „Komme-Se nach Drahse?“ – „Eher wie net!“ (Ernst Elias Niebergall, Datterich, 1841)

### Uzsprisch

* De Frankestaan iß hochgeborn; Beerwisch iß im Dreck verlorn; in Malche iß de Hochmuud groß; in Ewwerschd iß de Deiwel los.

## Quelle

* Südhessisches Wörterbuch uff-em Landesgschichtlische Informazionssischdem Hesse (LAGIS) (einzle Ordsname, Verwendung vun de Ordsname, Uzsprisch)

### Oinzlnochweis
Kommunale Aktionsgemeinschaft zur Bekämpfung der Schnakenplage

Die **Kommunal Akzionsg'moinschafd zua B'kämpfung vunde Schnogebloch** (uff hochdaidsch *Kommunale Aktionsgemeinschaft zur Bekämpfung der Schnakenplage*) odda koaz **KABS** midd Sidz in Schbaija ischn oigdrachene un oaneakonde Varoi middm Ziel, die Schnogebloch oam Owwarhoi midd egologische Middl glee zu halde. Unna änna Schnog vaschdeed ma ä Migg, wu zua Gaddung (Culicidae) kead. Die KABS schaffd awwa a wisseschafdlische Erwede. Dodzu hodd die KABS aischene Laboas, wuse wisseschafdlisch in Zsomme'erwed midd Univeasidede ausbilde dud.

## Websaide
* Herzlich wilkommen bei der KABS e.&nbsp;V.

## Bischa unn Gwelle
* Norbert Becker, Paul Glaser, Hermann Magin: *Biologische Stechmückenbekämpfung am Oberrhein*, (Festschrift) 20 Jahre Kommunale Aktionsgemeinschaft zur Bekämpfung der Schnakenplage, 1996, ISBN 3-00-000584-6
* Norbert Becker: *Biological control of mosquitoes: management of the Upper Rhine mosquito population as a model programme* in Jørgen Eilenberg, Heikki M. T. Hokkanen (Hrsg.): *An ecological and societal approach to biological control*, Springer, 2006, S. 227–245, ISBN 978-1-4020-4320-8 (Print) ISBN 978-1-4020-4401-4 (Online)
* Untersuchungen zur Schnakenbekämpfung mit Bti auf das Nahrungsnetz: Studie Geinsheim
Landsmannschaft Darmstadtia Gießen

Die **Landsmannschaft Darmstadtia Gießen** is ä farbetragende un pflichtschlagende Studenteverbindung im Coburger Convent in de Universidätsschdadt Gäiße.
Gänschmauscher

**Gänschmauscher** is en Uzname fä di Leit im sideschdlische Odewald, in Deile vum Bauland un vun Dauwerfrangge. Da greeschde Deil vum Negger-Odewald-Kreis, um Buche un Dürn rum, ghert dazu un da middlare Main-Dauwer-Kreis bis noch Laude un Könichshofe. Selle Gejend nennt ma aa des **Gänschmauscherland**. Des kummt vun da charagderischdische Ausschbrooch vum S im Wort drin un am End vum Wort, wie zum Beischbiel *Gansch* un *Mausch*. Annere Beischbiel sin Hausch, Beesche, Faschenaacht, lousch. Außerdemm is fä die Gejend noch folgendes tibisch: Iwweraal außerumm gibt-s kää Ö un Ü, des werd ugerundet als (gschlossenes odder offenes) E un gschlossenes I ausgschbroche. Blouß im Gänschmauscherland gibt-s doch e Ö un Ü, wie im Ordsname Dürn odder in Wärder wie Förds, Bökerch (= Bordkersch), Pöif (= Peif), Mörbs, Rügge, Zwüwwl (wu deils nedemol im Hochdeitsche e Ö odder Ü drin isch).

Da Nordweschde vum Negger-Odewald-Kreis ghert noch ganz zum Kurpälzische. S iwwarische Gebied vum Kreis un s Bauland is en Iwwergangsbereisch zum Sid(rhåi)fränggische un zum Oschdfränggische.

In Verdreder vum Gänschmauscherland isch da Buchemer Mundaaddischder Jacob Meyer (1866–1939). Do en Auszug aus soim Gedischd „Ma Buche!“ als Beischbiel wie ma do babbelt:

: Im Schlehebluuscht versteckelt,
: tief nei’s Daal geduckt,
: leit dunne hart am Wald, e Paradiesch!
: Vum Waartdoorn naab uf all die Pracht geguckt:
: Geit’s dann ebbs schöner’sch? Nergets! For gewisch!
: Du sonscht im ganze, weite Lann rimm suche –
: ’S geit nor ä(n) sottis Paradiesch!
: Un des bisch Du! Ma Buche!

Des Wort fä di fimbfd Jorheszeit in verschiedene Orde: 
* Negger-Odewald-Kreis: Borke, Buche, Hederschboch, Miehlboch, Mude etc.: Faschenacht, Dürn: Faschenaacht
* Main-Dauwer-Kreis: Assamstadt: Forschenacht, Kenche: Foschnocht, Könichshofe: Fooschenoochd, Laude: Faschenoochd, Owerläuda: Faschenocht, Schillischd: Foschenochd

## Lidaradur
* Gerhard Baur: *Mundart*, in: Landesarchivdirektion Baden-Württemberg in Verbindung mim Negger-Odewald-Kreis (Rausgewwer): *Der Neckar-Odenwald-Kreis*, Band I, Sigmaringen 1992, S. 213 - 220
* Gernot Umminger: *Von „Blecker“, „Kröten“ und „Strumpfkappen“, Fränkischer Volkshumor in Ortsneckereien*, in: Badische Heimat 67, 1987, S. 433 - 438 (Digidales Reprint vum Landesverein Badische Heimat)

* Im Netz:
** Dürmer Gebabbel (Schdadt Dürn)
Y (Somme)

**Y** is ä Gemäänd im Norde vun Frongraisch im Département Somme in de Region Picardie. De Noome vun de Gemäänd is ääna vun de kärzeschde in Oiropa. Es leewe 93 Lait do uff ennere Fläsch vun 2,73 km².

## Geographie
Oogrenzende Gemäände sinn Croix, Villecourt, Voyennes (Buny), Matigny, Falvy. 

## Bauwärk
In Y gebbds die Kärsch Saint-Médard, wo 1921 noom Erschde Weltkriesch widda uffgabaud worre is.
Bezirk Jerusalem

De **Bezirk Jerusalem** is änna vun seggs Bezirke in Israel. Er hot 853.000 Oiwuhner unn ä Fläsch vun 652km² (midd Oschdjerusalem). Midd ennere Bevelgarungsdischd vun 1308 Oiwuhner/km² isses de zwäddischdeschd bsiedelde Bezirk (nochem Bezirk Tel Aviv).

Bevelgarung
Im Johr 2005 sinn 68% vun de Bevelgarung Judde gewessd, 28% moslemische Araba unn 2% chrisdlische Araba.
Bruhrain

Da **Bruhrååi** is e Landschaft in da nerdlische Rhåiewene, vun Ald-, Neilosse un Sangd Lee im Norde bis Neidorf, Neithard, Büchenau un Unnergrobach im Siide. Begrenzt werd se im Wesde dursch de Rhåi un im Osde dursch de Graaichgau. Des Gebied ghert heit zum Landkreis Kallsruh un zum Rhåi-Negger-Kreis.

## Nadur

Da Bruhrååi beschdeht aus drei Nadurraim. Am Rhåi endlang is di Rhåiau (Nadurraimlische Oiheid 222: Nerdlische Owwerrhåiniidarung) mid beschdehende un verlandede Aldrhåiärm. Di Niiderterrass ligt heecher un beschdeht aus Schodder- un Sandfläsche. Der Sand isch am End vum Bleischdozän vum Wind ågeweht worre. S gibt aa Diine. Uf da Niiderterrass ligge Wälder (vor allem di Lußhardt), Wisse un Felder. Da dridde Nadurraum isch di Randsenk am Fuß vum Graaichgau (Niiderterrass un Randsenk: Nadurraimlische Oiheid 223: Haadtewene).

## Gschicht
Im Johr 1366 erschåint da Nåme Bruhrååi in are Urkund. In seller hot da Kaiser Karl IV. em Hochschdifd Schbeyer di erworwene Reschde am Bruhrååi beschdedischd. Schun 1056 hot da Kaiser Håinrisch III. des Gebied em Bischof vun Schbeyer gschenggt. Noch bis 1803 hot da Bruhrååi zum Fäschdbischdum Schbeyer geghert. Ab 1402 is des reschtsrhåinische Gebied vum Hochschdifd Schbeyer vun da Landfautei Bruhrååi in Undeheim, em heidische Philippsburg, verwalded worre. Newam Gebied in da Rhåiewene hawwe do aa di Orde im Graaichgau bis Horreberg, Balzfeld, Mihlhause, Eeschdringe, Zeutern un Neuebürg dazugeghert, eweso wie weider im Siide Brusel, Owwer- un Unnergrobach. Schbäder  hot ma de Sitz vun da Landfautei noch Brusel verlegt. 

## Nåme
Im Nåme Bruhrååi schdeggt des Wort Bruch, wu e sumbfische Niederung odder en Sumbfwald bezeischent (vergleisch de Ordsname Brusel = Bruh-sel, iwwerlifferder alder Name vun 1385). En Rååi is en mid Gras bewachsener Grenzstreife odder en langgezoorener mid Gras bewachsener Hång. Meglischerweis bezieht sisch Rååi uf de langgezoorene Hång zwische da Rhåiewene un em Graaichgau. Dodezu gibts awwer verschiedene Moinunge.

## Schbroochwisseschafdlichs
Di Grenz zwischem ehemolische Fäschdbischdum Schbeyer (em heidische Bruhrååi) un da nerdlisch åågrenzende Kurpalz zeischend sisch heit noch in e paa Unnerschiede in da Ausschbrooch vun bschdimmde Laude ab. Di Grenze vum Laudwandel laafe net all gleisch mi-da Grenz vun de Fäschdetimer, die laafe deils ää, zwee Orde newedråå. Schunsch sin di Dialegde eng midnånner verwandt, di Unnerschiede ligge bragdisch nur in da Ausschbrooch. Es zeige sisch folgende Unnerschiede:

## Bruhrååibåhn
Dursch de Bruhrååi fährt di Bruhrååibåhn, e rund 26 km långe Båhnschdregg vun Brusel iwwer Grawe-Neidorf un Philippsburg bis iwwer de Rhåi niwwer noch Germersche.

## Quelle
Fitzroy-Island-Nationalpark

De **Fitzroy-Island-Nadzionalpaag** (engl. *Fitzroy Island National Park*) in Queensland, Aus'schdralije ischä Insl, wu 22 Kilomeda eschdlisch vunde Schdadd Cairns uffm ausäschtralische Feschdlondsoggl lischd.

## Websaide

* ''Fitzroy Island National Park''. Queensland Placenames. Abgerufen am 16. November 2007
* ''Fitzroy Island National Park''. Department of Environment and Resource Management. Abgerufen am 9. November 2012
Outback

**Audbägg** sinn ausäschdralische Geschende, wu oandie drai Veadl vunde Flesch vun Ausäschdralije hawwen. S'lischd haubdseschlisch im Northern Territory unn Western Australia sowie Deel vun Queensland, New South Wales und South Australia.

## Websaide

* ''Hohlräume unter dem australischen Outback beherbergen einzigartige Ökosysteme.'' uff: *wissenschaft.de*
Daintree-Nationalpark

De **Daintree-Nadzionalpaag** (engl. *Daintree National Park*) in Queensland, Aus'schdralije hodd zwee G'bied. Äns isch 170&nbsp;Quwadradkilomeda groß zwische de Fliss Daintree un Bloomfield unn än uugfea 565&nbsp;Quwadradkilomeda großes Gäbied noadweschdlisch vunde Schdadd Mossman.

De Endegga George Dalrymple (1826–1876) vun Schottland hodde Nadzionalpaag nochm aus'schdralische Geolog unn Fodograf Richard Daintree (1832–1878) b'nond.

## B'daidung

De Paag kead said 1988 um UNESCO Weldaerwe vunde UNESCO unn isch said 2007 a uffde nazionale Lischd vun gschidzde Oade vun Aus'schdralije. De Uawald isch midd 200 Millijone Joahr de eldschd Reschewald vunde Weld, wuma a Beem gfunne hodd, wu schun long als ausgschdorwe g'golde hawe. 

## Websaide

* Cape Tribulation, Daintree Nationalpark
* Mossman Gorge, Daintree Nationalpark
* The Daintree Cape Tribulation coast
Ortsnamen im Landkreis Karlsruhe

## Sidfränggisch – Deitsch

* Landkreis Kallsruh (Bade)

## Redensaade

* Minze, Gochse, Bethlehem, Bauerbach, Jerusalem
Arnhemland

S**'Arnhemland** (engl.: *Arnhem Land*) im aus'schdralische Northern Territory ischä Siedlungsg'bied vunde Oig'borene unn midd 97.000&nbsp;km² ä bissl greeßa wie Poadugal. De Nome *Arnhem Land* kummd vum englische Abendaijara unn Kaatograf Matthew Flinders.

## Geografie
Arnhemland lischd oande Noadkischd vun Ausäschdralije, ebbes oan die 200&nbsp;Kilomeda eschdlisch vunde Schdadd Daawin. S'G'bied lischd vun Port Roper oam Golf vun Carpentaria bis hie zum East Alligator River, wus oande Kakadu-Nadionalpaag grenze dud.


Kakadu 2803.jpg|Nanydjaka (Cape Arnhem)
Kakadu 2403.jpg|Alligadoa River oamCahills Crossing
GoyderRiverCrossing.jpg|Goyder River Crossing uffde Central Arnhem Road
GoveBauxitePlant.JPG|Bauxit-Raffinarie uffde Gove-Halwbinsl 


## Weblings

* Ein Traum von einem Land
Lußhardt

Di **Lußhardt** is en Wald in da nerdlische Rhåiewene zwische Brusel un Reilinge.

## Nadur
Di Lußhardt is äner vun de Haadtwälder, wu in da Rhåiewene uf da eiszeidlische Niederterrass vum Rhåi ligge. Es is e großes, zammehängendes Waldgebied. Schdelleweis hots Flugsandfläsche un Diine. Es hot zwee Aade vun Wald: große Forlewälder un Laubwälder mid Rodbuche, Eische un Hååbuche. E paa Bäsch fließe vun Siidsiidoschde noch Nordnordweschde dursch di Lußhardt, di Saalbach (am sidweschdlische Rand), di Wagbach, da Duddlacher Grawe un di Kriegbach. In da Niedarung vun da Saalbach hots große Wisse, wu extensiv genutzt werre. Uf de Flugsandfläsche hots Sandrase, wu vorher Ägger uffgewwe worre sin.

Seldene Tieraade, wu in da Lußhardt vorkumme, sin: Ziegemelger, Schwazschbescht, Hooldaub un da Große Eischeboggkäwwer (Cerambyx cerdo), wu in Deitschland vum Ausschderwe bedroht is. In da Niedarung vun da Saalbach leewe Grauammare un Wachdel. In de Schdernmiere-Eische-Hååbuchewälder an de Bachniederunge endlång hots de Scheidische Goldschdern (Gagea spathacea), e seldeni Plånzeaad.

E 4.866 Hegda großi Fläsch vun da Lußhardt schdeht als *[[FFH-Gebiet|FFH-Gebied]] Lußhardt* unner Nadurschutz.

## Gschicht
Di Lußhardt is en alder Keenischsforschd, wu zum fränggische Keenischhof in Brusel ghert hot. Sellen Wald hot 1056 da Keenisch Håinrisch III. em Bischdum Schbeyer gschenggt.

Da Nåme kummt waaschoints vun Luß – middelhochdeitsch gräßarer Landåådeil (urschbringlisch: dursch en Losendscheid zugfallener Ådeil) un vun Hardt (Haadt) – Waldgebied. Des Wort Luß schdeggt waaschoints aa in de Nåme vun de Orde Ald- un Neilosse.

## Quelle
* Regiarungsbräsidium Kallsruh: *[http://www.bruchsal.de/site/Bruchsal-Internet/get/519242/Infoblatt_Saalbachniederung.pdf Lußhardt zwischen Reilingen und Karlsdorf, Saalbachniederung bei Hambrücken, Hardtwald nördlich von Karlsruhe]* (Natura 2000-Gebiete), Infobladd 2011

* Fußnode
Speyerer Falkenturm

Die **Schbaimara Falgetuam** (uff hochdaidsch *Falkenturm*) baide Gdeschdniskeasch ischn Tuam vunde Schbaimara Schdaddmauwa gwesd. Ma hoddn doann awwa 1958 abgrisse umn Kinnagaade oam "Bartholomäus-Weltz-Platz" zu bauwe. Goans inde Nee hodds awwa haid noch die Falgetuamgass.

## Glääni Gschisch
Goans frija im 17. Jaahunnad hodde Falgtuam mol a Gfengniss fa Schweavabrescha kabd, wu Laid a äm hochpoinlische Vahea unnazoche worre sinn. De Tuam isch doan 1839 vum bairische Riddmeschda 'Herr von Rogister' kaafd worre, wuen doann uffgschdoggd, Feschda unnä Wendldrebb oibauwe glossd hodd. De Riddmeschda hodde Tuam doann als Belwedea unn Gaadehaus bnuzd, Gaadefeschd gfaijad unn zweemol ischde Kenisch Ludwig unde Feaschd Wrede kumme.

## Bischa unn Gwelle
* Karl Rudolf Müller: *Die Mauern der Freien Reichsstadt Speyer als Rahmen der Stadtgeschichte.* Bezirksgruppe Speyer des Historischen Vereins der Pfalz, Speyer 1994, .
* Karl Rudolf Müller, Die Mauern der Freien Reichsstadt Speyer als Rahmen der Stadtgeschichte

## Vawais


## Websaide
* Speyer Winter 1970, Vierteljahresheft des Vekehrsvereins in Zusammenarbeit mit der Stadtverwaltung
* Karl Rudolf Müller, Die Reichsstadt Speyer um 1525
* Speyer, Bartholomäus-Weltz-Straße: Falkenturm (Sternwarte des Major von Rogister)
* Prinzipien der Turmbenennung
* Falkenturm im Stadtarchiv Speyer
Ober-Schönmattenwag

**Owwer-Schimmeldewoog** is e Dorf im Iwwerwald, wu heit zur Gemeinde Wald-Mischlbach im hessische Kreis Bergschdrooß ghert. S hot 590 Oiwuhner (2010). 

## Lag
Owwer-Schimmeldewoog ligt 4 km sidsideschdlisch vun Wald-Mischlbach im Ulfebachdal im Hinnare Ourewald. Umiddelba dalabwärts ligt Unner-Schimmeldewoog. Di Gemakung hot e Fläsch vun 698 Hegdaa (6,98 km2). 525 davuu, des heeßt faschd alles außerm Dalgrund, sin Wald (1961).

## Gschischt un Name
De Nome is 1012 s erschdemol erwähnt won, un zwaa uff Ladeinisch als Spumosum Stagnum. Des haast uf deitsch Schaumischi Woog (e Woog is e gschdaudes Gewässer). Di nägschde Erwähnunge, un di erschde uf Deitsch, kumme erschd 1346, do haasts: Schemmechtinwage un Schymechtinwage. Weidare Iwwerlifferunge vum Name sin: Schumechtinwage / Schumechtwage (1365), Obbern Schymmentwag (1437), Obernschiemetwage (1472), Schymmechtenwage (1488), Schiemettenwagh (1496), Schimmertewog / Schimmentenwag (1509), Oberschimodawag (1671). *Schaumicht, schumicht, schumechtig* etc. waa soinerzeit e gängischi Form vun schaumisch. Da heitische hochdeitsche Name Schönmattenwag, seid 1623 bekannd, is wohl e falsche Ableidung vum Rheifränggische ins Hochdeitsche.

Bis 1232 hot Owwer-Schimmeldewoog zum Gloschder Losch geghert. Danooch waas bis 1803  kurpälzisch un is dann an Hesse-Dammstadt, 1806 ans Großherzogtum Hesse kumme. Am 31.12.1971 is es zu Wald-Mischlbach oigemeindt wonn.

### Oiwuhnerendwigglung

## Kuldur
De Schimmeldewäer ihr Ordshymne is: *Schimmeldewog, wie leigscht du schäi* (vum Rupprecht Bayer).

1975 is Owwer-Schimmeldewoog Landes- un Bundessieger im Weddbewerb „Unser Dorf soll schäiner werre“ worre.

Kerwe is im Juni.

## Waldlehrpad
→ *Adiggel: [[Waldlehrpfad Ober-Schönmattenwag|Waldlehrpad Owwer-Schimmeldewoog]]*

Da Owwer-Schimmeldewäer Lehrer Rupprecht Bayer (1915–1994) hot 1955 – 1957 zamme mid soine Volgsschiiler im Dä-Ellebachdal de erschde Waldlehrpad vun Deitschland ågelegt. Ausgangspunggd fä de 3,7 km långe Weg is da Nadurpaagblatz Raubacher Weg.

Da Leitschbruch vum Lehrer Bayer waa: Ihr Leit, habt Ehrfurschd vorm Wald! Habt Ehrfurschd vor allem Leewe, vorm gewaldische, wunnersame, geddlische Schebfungswerg vun da Nadur!

## Im Netz
Owwer-Schimmeldewoog uf www.wamiba.de

### Änzelnochweis
Frankfurt am Main

**Frangford am Maa** (amtlisch *Frankfurt am Main*) is de greeßde Stadt vun Hesse med 717.000 Aanwohner. Frangford is de wischdischste Finanzplatz vun Deutschland un aach a wischdischer Verkehrsknodebunkt.

## Geschischd
Seit dem Middelalder geheert Frangford am Maa zu de wischdischste urbane Zentre vun Deutschland. Vun 794 schdammde de erste urkundlische Erwähnung. Seit dem Hochmiddelalder war Frangford Freie Reichsstadt. Bis 1806 erfolschde hier de Wahl un seid 1562 aach de Kreenung vun de reemisch-deutsche Kaiser. In Frangford am Maa endschdonn de deutsche Bunnesversammlung un 1848/49 des ersde frei gewählde deutsche Parlament. 1866 wurde Frangford vun Preuße anneggdiert. Im Zwaade Weldkrieg is Frangford schwer zersteerd wordde.

## Weblinks
* 
* 
* Offizielle Website vun de Stadt Frangford am Maa
Siedelsbrunn

**Sillsbrunn** (daitsch *Siedelsbrunn*) is e Dorf im Iwwerwald, wu heit zur Gemeinde Wald-Mischlbach im hessische Kreis Bergschdrooß ghert. S hot 1.055 Oiwuhner (2010). Bis 2011 waa Sillsbrunn en schdaadlisch åerkannder Lufdkurord.

## Lag
Sillsbrunn ligt 3 km sidsidwestlisch vun Wald-Mischlbach, uff-em Heherigge vum Hadberg. Di Gemaagung liggt zwisch-are Heh vun 380 m iwwerm Meeresschbiggl im Eiderbachdal un 593 m uff-em Hadberg. Da Hadberg is da driddhegschde Berg im Odewald. Di Gemakung hot e Fläsch vun 296 Hegdaa (2,96 km2). 111 davuu sin Wald (1961). Di offene Landschafd beschdehd aus iwwerwiegend Wisse un nur wennisch Ägger.

## Gschischt
Sillsbrunn is 1012 s erschdemol erwähnt worre, als Sidilines Brunnon in-are Beschreiwung vun de Grenze zwische de Bischtimer Mainz un Worms. Weidare iwwerlifferde Name sin Siegelsbronn (1414), Syddelßbronn (1443), Siddelsbronn (1468) un Syderßbrun (1488).

1443 is Sillsbrunn als Lehe an di Grafe vun Erbach kumme, 1509 an di Palzgrafe un 1803 schließlisch an Hesse. Am 31.12.1971 is des Dorf zu Wald-Mischelbach oigemeindt worre.

Noch em Dreißischjährische Krieg hot Sillsbrunn fascht kää Oiwuhner mehr ghatt. 1824 hot e Großfaier mehr wie di Hälft vun de Haiser zerschdert.

### Oiwuhnerendwigglung

## Kuldur un Oirischdunge
Di evangelisch Kärsch is 1963 gebaut worre. Im ehemolische Schulhaus is heit e Kinnerschul. Wie jeder Ord in da Gemeinde Wamiba hot aa Sillsbrunn e Dorfgemeinschafdshaus.

2010 is in da ehemolische Fachklinig am Hadberg s buddhischdische Kloschder Em Buddha soin Weg ereffend worre. Des Kloschder is noch da fitnamesische Thién-Tradizion vum Mensch Lin Chi ausgerischt. Zum Kloschder ghert e Nadurheilbraxis mid Behandlunge noch da Dradizionelle Schinesische Medizin. Di Fachklinik am Hadberg is 2008 noch Breiberg umgezoore.

Uf-em Hadberg schdeht en Radio-Sender vum Hessische Rundfungg.

Seid 2010 hot Sillsbrunn en Wabbe, uf demm en Brunne daagschdelld is un danewe e Hufeise un e Kuhglogg.

Di Sillsbrinner Kerwe is im Auguscht.

## Persenlischkeide
* Georg Schwebel (1885–1964), hessischer Landagsabgeordneder (SPD) un vun 1945 bis 1964 Berjermeischder von Sillsbrunn

## Im Netz
* Sillsbrunn im Hischdoarisches Ordslexikon Hesse
* Sillsbrunn uf www.wamiba.de

### Oinzlnochweis
Insel Rott

Die **Insel Rott** isch e Rhoi-Insel am Owwerrhoi, di durch d Begradigung vom Rhoi entstanne isch. Sie gheerd zu de Gemeinde Lingene-Hochstette un isch iwwer e Zufahrtsstrass von Hochstette her mim Auto zu erreiche.

## Lag
D Insel Rott liegd am rechte Ufe vom Rhoi, uugfähr baim Rhoikilomeda 377. Vor de Rhoiregulierung isch s Gebied von de haidig Insel linksrheinisch gwesst. Weil mit de Rhoibegradigung durch de Johann Gottfried Tulla a d Grenze zwischem rechtsrhoinische Bade und de linksrhoinische Palz neu feschtglegd worre sin, isch s Gebied von de haidig Insel zu Hochstette komme.

## Nutzung
Uf de Insel hods zwei Fisch-Restaurant un aa deshalb isch sie e beliebds Ausflugsziel für Laid aus de Umgebung. Iwwa zwai Drittel von de Insel sin von Wald bewachse.
Niederländisch

**Niedalännisch** is e Schbrooch, wu zum westliche Zwaig vun de germanische Schbrooche geheert. Sie is eng mid-der Daitsche Schbrooch verwandt. Di Schbrooch werd zum Niedafrenggische Schbroochraum gezählt. Des Niedalännisch werd vun mehr wie 20 Milliune Mensche geredd. Niedalännisch redd ma in de Schdaade Niedalande, Flämisch-Belgje un in alde Koloniee vun de Niedalande wie Suriname, wie aach uf de Antille im Karibische Meer. Di Schbrooch basiert haubdsäschlisch uf de Hollännische (westlische) Dialegde. Im Oste vun de Niedalande werd Pladdaitsch geredd, was eng mid-em Pladdaitsche in Norddaitschland verwandt is.

## Gschischd
Schbroochgschichtlisch werd di Niedalännische Schbrooch aigedailt in: Altniedalännisch (500-1150), Middelniedalännisch (1200-1500) unn Neiniedalännisch (seit 1500). Di Schdaadebiwel vun 1620 (uf Niedalännisch: *statenbijbel*), waa di erschde Schrift in de Niedalännische Schdandardschbooch. In de ledschde hunnert Johr hot des Niedalännische viel Endwigglunge durschgemachd, vor allem in de Buschtawierung, zum Beischbiel: Des Niedalännische Wort *mens*, is vor 1947 *mensch* gschriwwe worre.

## Änzelnochwais